**ДОКУМЕНТАЦИЯ ЗА УЧАСТИЕ**

**в процедура за определяне на изпълнител за обществена поръчка чрез публично състезание с предмет:**

**„Доставка, монтаж и въвеждане в експлоатация на Океанографска наблюдателна станция“**

**(Тази документация е изготвена в съответствие със Закона за обществените поръчки и е одобрена с Решение № 1/06.07.2018 г. на Изпълнителния директор на Сдружение „Асоциация на българските черноморски общини“)**

**В изпълнение на**

Проект „ HERMES“, реализиран с финансовата подкрепа на Програма за транснационално сътрудничество „БАЛКАНИ – СРЕДИЗЕМНО МОРЕ 2014-2020″

CCI 2014TC16M4TN003

**СЪДЪРЖАНИЕ:**

**ЧАСТ А ОБЩИ ПОЛОЖЕНИЯ**

**Раздел І. Обща информация**

**Раздел II. Описание на предмета на обществената поръчка**

1. Предмет и описание на обществената поръчка;

2. Обособени позиции

3. Възложител

4. Вид на процедурата

5. Възможност за предоставяне на варианти в офертата

6. Срок и място за изпълнение на поръчката;

7. Срок на валидност на офертите:

8. Критерий за оценка на офертите

9. Прогнозна стойност на поръчката. Финансиране. Плащания

10. Разходи за подготовка на офертите и за участие в процедурата

11. Място и срок за получаване на документацията за обществената поръчка. Разяснения.

12. Общи изисквания към изпълнението на поръчката

**ЧАСТ Б ИЗИСКВАНИЯ КЪМ УЧАСТНИЦИТЕ В ПРОЦЕДУРАТА, УКАЗАНИЯ ЗА УЧАСТИЕ И ЗА ПОДГОТОВКА НА ДОКУМЕНТИТЕ**

**Раздел I. Изисквания към участниците;**

**Раздел ІI. Изисквания за личното състояние на участниците;**

**Раздел III. Критерии за подбор на участниците**

**Раздел IV. Указания за изготвяне и подаване на офертите**

**Раздел V. Подаване и приемане на оферти**

**Раздел VI. Разглеждане, оценяване и класиране на офертите. Сключване на договор**

**Раздел VII. Разяснения**

**Раздел VIII. Други условия**

**Раздел IX. Приложения/Образци на документи**

**ЧАСТ А. ОБЩИ ПОЛОЖЕНИЯ**

1. **ОБЩА ИНФОРМАЦИЯ**

Проект „HERMES“ е насочен към повишаване на капацитета, свързан с намаляването на ерозията на бреговете и устойчивостта на климатичните промени на местните, регионалните и националните власти, участващи в управлението на крайбрежните зони в партниращите си страни. Проектът се реализира с финансовата подкрепа на Програма за транснационално сътрудничество „БАЛКАНИ – СРЕДИЗЕМНО МОРЕ 2014-2020″, Инвестиционен приоритет: Насърчаване на иновативни технологии за подобряване на опазването на околната среда и ефективното използване на ресурсите в сектора на отпадъците, водния сектор и по отношение на почвата или за намаляване на замърсяването на въздуха

Специфична цел 2.2: Устойчиви територии – насърчаване на транснационалното сътрудничество за ефективно използване на ресурсите и устойчивост на изменението на климата

Специфичните цели на проекта са:

а) да се сформира развиваща се, основана на знания мрежа за споделени крайбрежни инструменти (мониторинг, моделиране и управление на данните);

б) да се повиши текущото равнище на научните изследвания и иновациите в областта на устойчивото развитие, опазването и адаптирането;

в) да се отговори на предизвикателствата, предизвикани от изменението на климата;

г) да се постигне устойчиво използване на стратегическите крайбрежни ресурси за постигане на „Синьо крайбрежно развитие“.

Освен това, HERMES насърчава транснационалния трансфер на знания и опит, придобит чрез предишни изпълнени проекти, като се изгражда обща рамка за ерозията на крайбрежието, адаптирана към специфичните условия на всяко място за проучване. Проектът разглежда всички хоризонтални предизвикателства, които водят до дисбаланси между устойчивото и социално-икономическото развитие по крайбрежните зони, като се набляга върху иновативните инструменти за защита от ерозия и предотвратяване на рисковете от изменението на климата.

HERMES служи като пилотно действие за разработването и популяризирането на иновативни технологии в съответствие с екосистемния подход за подобряване на опазването на околната среда по крайбрежните зони. HERMES насърчава „меките“ инженерни техники за борба с ерозията на крайбрежието, укрепва устойчивото развитие и осигурява силен импулс за местната икономика и създаването на работни места.

Очаквани резултати:

1. Мрежа, основаваща се на знания, за повишаване на капацитета, свързан с намаляването на ерозията в крайбрежните зони и устойчивостта на крайбрежните зони на органите, участващи в управлението на крайбрежните зони;

2. Хармонизирана методологична рамка, описваща условията на съгласуван набор от проучвания и използване на съществуващите усъвършенствани инструменти (системи за мониторинг, модели, показатели за оценка);

3. Серия от семинари, организирани за обучаване на лицата, отговорни за вземането на решения относно използването на системата HERMES;

4. Набор от съвместни технически и политически документи, отнасящи се до най-добрите управленски практики и насоки за изпълнение, за да се намали ерозията и да се подобри управлението на крайбрежните зони;

5. Пилотно прилагане на тази рамка във всяка една страна партньор. Ще се предприемат следните съвместни действия:

-оценка на историческите и бъдещите %-ти на оттегляне на бреговете и показателите за уязвимост на ерозията и изменението на климата;

- изследване на относителното влияние на причините, свързани с човешките интервенции;

- пределяне на господстващи и екстремни метеорологични, вълнови и хидродинамични полета, морфологични модели на брега (текстурен анализ, плажни профили);

-Разработване на интернет платформа PPGIS, която обвързва екологичните и социално-икономическите данни;

-Прилагане на инструментариум за моделиране на околната среда, състоящ се от метеорологични, вълнови, хидродинамични и морфови динамични модули;

- Инсталиране на станции за мониторинг на вятърни и текущи вълни;

-Тестване на различни мерки за намаляване на ерозията, които акцентират върху „меките“ инженерни техники (стабилизация на дюните, хранене, геосистеми).

**РАЗДЕЛ II. ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА**

1. **Предмет и описание на обществената поръчка**
   1. **Обект** **на обществената поръчка** е доставка на стоки чрез покупка по смисъла на чл. 3, ал. 1, т. 2 от Закона за обществените поръчки (ЗОП).

* 1. **Предмет на настоящата обществена поръчка е: „Доставка, монтаж и въвеждане в експлоатация на Океанографска наблюдателна станция“.**

**Обхват и обем на дейностите, предмет на настоящата обществена поръчка**

Настоящата обществена поръчка включва доставка, монтаж и въвеждане в експлоатация на Океанографска наблюдателна станция, която да записва промените (колебанията) във водното ниво (следствие приливи и отливи и морско вълнение), във вълновите характеристики и в теченията, и приблизително да определя разпределението на концентрацията на плаващите наноси по височина на водния стълб, с възможност да предава измерените параметри в реално време, съгласно техническата спецификация, неразделна част от настоящата докуменатция.

**В обхвата на поръчката се включват следните дейности:**

Дейност 1) Доставка на Океанографската наблюдателна станция;

Дейност 2) Монтаж и въвеждане в експлоатация на Океанографската наблюдателна станция и извършване на тестови изпитвания в работен режим;

Дейност 3) Гаранционно обслужване на доставената Океанографска наблюдателна станция

2**.Обособени позиции**

Обществената поръчка не съдържа обособени позиции.

**3. Възложител**

Възложител на настоящата обществена поръчка е Изпълнителен директор на Сдружение „Асоциация на българските черноморски общини“ - публичен възложител по чл. 5, ал. 2, т. 14 от Закона за обществените поръчки.

4.**Вид на процедурата и правно основание за провеждането й:**

Публично състезание по чл. 18, ал. 1, т. 12 от ЗОП, във връзка с чл.20 ал.2 т.2

5. **Възможност за предоставяне на варианти в офертите**

Варианти в офертите не се приемат.

6. **Срок и място за изпълнение:**

* 1. **Срокът за изпълнение на поръчката**, включващ доставка, монтаж и въвеждане в експлоатация се оферира от участника в техническото му предложение, но не може да бъде по-дълъг от 70 (седемдесет) календарни дни, считано от датата на сключване на договора.

Възложителят определя изискване, срокът за изпълнение на поръчката да се оферира в мерна единица „календарни дни“, като предложеният срок за изпълнение следва да бъде **цяло число**.

**Важно: Участник, чието предложение съдържа срок за изпълнение на поръчката по-дълъг от 70 календарни дни ще бъде отстранен.**

* 1. **Мястото на изпълнение на поръчката**:
     1. Място на изпълнение доставката на Океанографската наблюдателна станция - офиса на Възложителя: гр. Варна, бул. Осми приморски полк №67А
     2. Място на изпълнение на монтажа на Океанографската наблюдателна станция: в точка на разстояние не повече от 10 км от входния фар на източния вълнолом на Пристанище Варна – изток и дълбочина: 15-20 метра. Конкретните координати на точката за монтаж на съоръжението ще бъдат предоставени на избрания изпълнител при подписване на договора за обществена поръчка.

**7. Срок на валидност на офертите:**

7.1. Срокът на валидност на офертите е 9 (девет) месеца, считано от датата, определена като краен срок за получаване на офертите. При необходимост, възложителят може да поиска от участниците да удължат срока на валидност на офертите.

7.2. Участник, който представи оферта с по-кратък срок на валидност от посочения по-горе или не удължи срока на валидност на офертата си при надлежно искане за това от страна на възложителя ще бъде отстранен от участие в процедурата за възлагане на настоящата обществена поръчка.

**8. Критерий за оценка на офертите:** Критерий за оценка на офертите - икономически най-изгодна оферта – оптимално съотношение качество/цена, съгласно Методиката за оценка на офертите, която съставлява неразделна част от настоящата документация.

**9. Прогнозна стойност на поръчката. Финансиране. Плащания**

**9.1.** Общата прогнозна стойност за изпълнение на настоящата обществена поръчка е 86 056,52 **(**осемдесет и шест хиляди и петдесет и шест лв и 52 ст**)** лева без ДДС, съответно 103 267,82 лв (сто и три хиляди двеста шестдесет и седем лв и 82 ст.) с ДДС.

**9.2.** Изпълнението на поръчката се финансира със средства по Проект BMP1/2.2/2546/ 2017 „HERMES“, съфинансиран от Програма за транснационално сътрудничество „БАЛКАНИ – СРЕДИЗЕМНО МОРЕ 2014-2020″.

**9.3.** Ценовите предложения на участниците не трябва да надхвърлят посочената в т. 9.1 прогнозна стойност, която е определена като максимален размер на финансовия ресурс на възложителя. Възложителят няма да разглежда и оценява оферти, които съдържат ценово предложение, надхвърлящо посочената стойност. Предлаганата от участник в Обществената поръчка цена трябва да включва всички необходими разходи за изпълнение на поръчката.

**9.4**. Разплащанията по договора за обществената поръчка ще се извършват при условията и по реда, посочени в проекта на договор.

**10. Разходи за подготовка на офертите и за участие в процедурата**

Всички разходи на участниците във връзка с изготвянето на офертите и участието в процедурата за възлагане на обществената поръчка са изцяло за тяхна сметка.

**11. Място и срок за получаване на документацията за обществената поръчка.**

Възложителят предоставя неограничен, пълен, безплатен и пряк достъп до документацията за обществената поръчка в своя профил на купувача на следния интернет адрес: http://www.ubbsla.org/

**12.Общи изисквания към изпълнението на поръчката**

При изпълнението на поръчката изпълнителят трябва да спазва всички изисквания на възложителя, да я изпълни в съответствие с изискванията на техническата спецификация, предложението за изпълнение на поръчката и клаузите на договора.

**ЧАСТ Б. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА, УКАЗАНИЯ ЗА УЧАСТИЕ И ЗА ПОДГОТОВКА НА ДОКУМЕНТИТЕ**

[**РАЗДЕЛ I. ИЗИСКВАНИЯ КЪМ УЧАСТНИЦИТЕ**](#_Toc491432557) **В ПРОЦЕДУРАТА**

**1. Общи изисквания**

* 1. Участник в настоящата процедура може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява предмета на поръчката, съгласно законодателството на държавата, в която е установено, при условие че отговаря на предварително обявените изисквания на възложителя, посочени в документацията за обществената поръчка и на изискванията на ЗОП и ППЗОП.
  2. Участниците са длъжни да съблюдават сроковете и условията, посочени в обявлението и документацията за обществената поръчка.
  3. Участниците се представляват от лицата, представляващи ги по закон или от упълномощени лица, което се доказва с представяне на пълномощно.
  4. Клон на чуждестранно лице може да е участник в процедурата за възлагане на обществена поръчка, ако може самостоятелно да подаде оферта и да сключи договор съгласно законодателството на държавата, в която е установен клонът.
  5. Участниците декларират отсъствието/наличието на съответните основания за отстраняване, предприетите мерки за надеждност и съответствието си с критериите за подбор, попълвайки и подавайки като част от офертите си Единен европейски документ за обществени поръчки (ЕЕДОП).

1. **Изисквания към участници – обединения, които не са юридически лица**
   1. В случай че участник в процедурата е обединение от физически и/или юридически лица, което не е юридическо лице, той следва да представи оригинал или копие на документ – учредителен акт, договор, споразумение или друг приложим документ, от който да е видно:

* правното основание за създаване на обединението;
* разпределението на правата и задълженията на участниците в обединението във връзка с изпълнението на поръчката;
* уговорена солидарна отговорност между членовете на обединението;
* дейностите по поръчката, които ще изпълнява всеки член на обединението;
* определеният партньор или лице, което представлява обединението за целите на обществената поръчка.
  1. Възложителят не поставя изискване за създаване на юридическо лице, в случай че обединението бъде определено за изпълнител на обществената поръчка.
  2. Съответствието с критериите за подбор за обществената поръчка се доказва от обединението-участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
  3. Лице, което участва в обединение, не може да подава самостоятелно оферта.
  4. Едно физическо или юридическо лице може да участва само в едно обединение.
  5. В случай че участникът е обединение от физически и/или юридически лица основанията за отстраняване и изискванията от настоящата документация се прилагат за всеки член на обединението.

1. **Изисквания към подизпълнителите**
   1. В случай че участникът възнамерява да използва подизпълнители, той посочва в офертата подизпълнителите, вида и дела от поръчката, който ще изпълняват. В този случай те трябва да представят доказателство за поетите от подизпълнителите задължения.

Участник, който възнамерява да ползва подизпълнител/и, трябва да посочи в Част IV, Раздел В, т. 10 от ЕЕДОП дела от поръчката, който ще му/им възложи.

* 1. Лице, което е дало съгласие да бъде подизпълнител на участник, не може да подава самостоятелно оферта.
  2. Всеки подизпълнител трябва да отговаря на критериите за подбор съобразно вида и дела от поръчката, който ще изпълнява, и за него да не са налице основанията за отстраняване от процедурата. Възложителят изисква замяна на подизпълнител, за когото е налице основание за отстраняване или не отговаря на критерий за подбор.
  3. За всеки подизпълнител се представя отделен надлежно попълнен и подписан от него ЕЕДОП, в който се посочва информацията, изисквана съгласно Част II, раздели А и Б, Част III и съответните полета от Част IV oт ЕЕДОП. Подаването на ЕЕДОП от съответните лица се счита за съгласие за участие в процедурата.
  4. Независимо от възможността за използване на подизпълнител/и, отговорността за изпълнението на договора за обществената поръчка е на изпълнителя.

**РАЗДЕЛ II. ИЗИСКВАНИЯ ЗА ЛИЧНОТО СЪСТОЯНИЕ НА УЧАСТНИЦИТЕ**

* 1. Документи за доказване липсата на основания за отстраняване:

1.1.1. При подаване на офертата участниците декларират по реда на ЗОП и ППЗОП, липсата на основания за отстраняване чрез представяне на Единен европейски документ за обществени поръчки (ЕЕДОП) – част III „Основания за изключване“.

1.1.2. Преди сключването на договора за обществена поръчка избраният за изпълнител участник представя документите, посочени в чл. 58 от ЗОП за доказване липсата на основанията за отстраняване, освен когато съответни обстоятелства са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

**2.1. От участие в обществената поръчка се отстранява участник, за който е налице което и да е от следните обстоятелства по чл.54, ал.1, т.1-7 от ЗОП, както следва:**

2.1.1 е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, *чл. 301 - 307,* чл. 321, 321а и чл. 352 - 353е от Наказателния кодекс;

2.1.2. е осъден с влязла в сила присъда, освен ако е реабилитиран, за престъпление, аналогично на тези по т. 2.1.1, в друга държава членка или трета страна;

2.1.3.  има задължения за данъци и задължителни осигурителни вноски по смисъла на [чл. 162, ал. 2, т. 1 от Данъчно-осигурителния процесуален кодекс](https://web.apis.bg/p.php?i=204216#p35632905) и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

2.1.4. е налице неравнопоставеност в случаите по чл. 44, ал. 5 от ЗОП;

2.1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

2.1.7. е налице конфликт на интереси, който не може да бъде отстранен.

2.2 **Основанията по т. 2.1.1, 2.1.2 и 2.1.7, се отнасят за лицата, които представляват участника, членовете на управителни и надзорни органи на участника[[1]](#footnote-1), и за други лица, които имат правомощия да упражняват контрол при вземането на решения от тези органи[[2]](#footnote-2).**

2.3 Не се отстранява от участие в процедура за възлагане на обществена поръчка участник, за когото са налице обстоятелствата по т. 2.1.3, когато:

а) се налага да се защитят особено важни държавни или обществени интереси;

б) размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

2.4. Отстранява се от участие в процедура за възлагане на обществена поръчка и участник - обединение от физически и/или юридически лица за чийто член на обединението е налице някое от основанията за отстраняване по т.2.1.

2.5. Основанията за отстраняване се прилагат до изтичане на следните срокове:

2.5.1. пет години от влизането в сила на присъдата - по отношение на обстоятелства по т.2.1, и т.2.2, освен ако в присъдата е посочен друг срок;

2.5.2. три години от датата на настъпване на обстоятелствата по т. 2.1.5, буква "а", т.2.1.6, освен ако в акта, с който е установено обстоятелството, е посочен друг срок. Забележка: Стопанските субекти, за които са налице обстоятелства по т. 2.1.5, буква "а", т.2.1.6, се включват в списък, който има информативен характер.

2.6. Когато участникът предвижда участието на подизпълнители при изпълнение на поръчката или ще използва ресурсите на трети лица, посочените изисквания се прилагат и по отношение на подизпълнителите и на третите лица.

2.7. В случай, че участникът е обединение, което не е регистрирано като самостоятелно юридическо лице, ЕЕДОП се представя за всяко физическо и/или юридическо лице, включено в състава на обединението.

Забележка: Информация относно липсата или наличието на обстоятелства по т. 2.1.1 и т.2.1.2 се попълва в ЕЕДОП както следва:

1) В Част ІІІ, Раздел А от ЕЕДОП участникът следва да предостави информация относно присъди за следните престъпления:

* участие в престъпна организация – по чл. 321 и 321а от НК;
* корупция – по чл. 301 – 307 от НК;
* измама – по чл. 209 – 213 от НК;
* терористични престъпления или престъпления, които са свързани с терористични дейности - по чл. 108а, ал. 1 от НК;
* изпиране на пари или финансиране на тероризъм – по чл. 253, 253а, или 253б от НК и по чл. 108а, ал. 2 от НК;
* детски труд и други форми на трафик на хора – по чл. 192а или 159а - 159г от НК.

2) В Част ІІІ, Раздел Г от ЕЕДОП участникът следва да предостави информация относно присъди за престъпления по чл. 172, чл. 194 – 208, чл. 213а – 217, чл. 219 – 252, чл. 254а – 260 и чл. 352-353е от НК

Участниците посочват информация за престъпления, аналогични на посочените в т. 2.1.1 при наличие на присъда в друга държава членка или трета страна.

3) Информация относно липсата или наличието на обстоятелства по т. 2.1.3 се попълва в Част ІІІ, Раздел Б от ЕЕДОП.

4) Информация относно липсата или наличието на обстоятелства по т. 2.1.4, т. 2.1.5 и т.2.1.7 се попълва в Част ІІІ, Раздел В от ЕЕДОП.

5) В Част ІІІ, Раздел В от ЕЕДОП участникът следва да представи информация относно нарушения на чл. 118, чл. 128, чл. 245 и чл. 301 - 305 от Кодекса на труда (т. 2.1.6.)

6) В Част ІІІ, Раздел Г от ЕЕДОП участникът следва да предостави информация относно

нарушения на чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда или по чл. 13, ал. 1 от Закона за трудовата миграция и трудовата мобилност (т. 2.1.6.)

**2.8. Мерки за доказване на надеждност**

2.8.1. Участник, за когото са налице основания по чл. 54, ал. 1 от ЗОП има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. **За тази цел участникът може да докаже, че:**

1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

2.8.2. Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

2.8.3. В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

2.8.4. Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата, в зависимост от вида и етапа, на който се намира процедурата.

2.8.5. Участник, който e с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл.56, ал. 1 от ЗОП възможност за времето, определено с присъдата или акта.

2.8.6. Като доказателства за надеждността на участника се представят следните документи:

(1) по отношение на обстоятелството по чл. 56, ал. 1, т. 1 и 2 от ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

(2) по отношение на обстоятелството чл. 56, ал. 1, т. 3 от ЗОП – документ от съответния компетентен орган за потвърждение на описаните обстоятелства.

***Забележка*:** Когато преди подаване на офертата участник е предприел мерки за доказване на надеждност по чл. 56 от ЗОП, тези мерки се описват в ЕЕДОП в полето свързано със съответното обстоятелство.

**2.9**. Участник се отстранява от процедурата, ако е налице някое от обстоятелствата по чл. 107 от ЗОП:

а/ участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

б/ участник, който е представил оферта, която не отговаря на:

- предварително обявените условия на поръчката;

-правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към чл. 115 ЗОП;

в/ участник, който не е представил в срок обосновката по чл. 72, ал. 1 ЗОП или чиято обосновка не е приета съгласно чл. 72, ал. 3 – 5 ЗОП;

г/ участници, които са свързани лица.

**2.10. Други изисквания към участниците:**

* + 1. Участници, които са свързани лица по смисъла на § 2, т. 44 от допълнителните разпоредби на ЗОП (§ 1, т. 13 и 14 от допълнителните разпоредби на Закона за публичното предлагане на ценни книжа)не могат да бъдат самостоятелни участници в една и съща процедура.

***ДОКАЗВАНЕ:*** При подаване на офертата участникът декларира липсата или наличието на обстоятелства по смисъла на § 2, т. 45 от допълнителните разпоредби на ЗОП чрез представяне на Единен европейски документ за обществени поръчки (ЕЕДОП). Информацията се посочва в приложните полета на Част ІІІ, раздел Г от ЕЕДОП***.***

*Забележка: В случай че по време на провеждане на процедурата настъпи подобно обстоятелство участникът е длъжен да уведоми писмено възложителя в 3-дневен срок от настъпването му*

* + 1. За участниците не трябва да важат забраните, посочени в чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛТДС).

***ДОКАЗВАНЕ:*** При подаване на офертата участникът декларира, съответствие с поставеното изискване, чрез представяне на Единен европейски документ за обществени поръчки (ЕЕДОП). Информацията се посочва в приложните полета на Част ІІІ, раздел Г от ЕЕДОП.

* + 1. За участниците не трябва да важат забраните, посочени в чл.69 от Закона за противодействие на корупцията и за отнемане на незаконно придобитото имущество (ЗПКОНПИ).

***ДОКАЗВАНЕ:*** При подаване на офертата участникът декларира липсата на забраните по чл. 69 от ЗПКОНПИ чрез представяне на Единен европейски документ за обществени поръчки (ЕЕДОП). Информацията се посочва в приложните полета на Част ІІІ, раздел Г от ЕЕДОП*.*

**Пояснение:** *Липсата на обстоятелства, свързани с националните основания за отстраняване се декларира в ЕЕДОП в Част III: Основания за изключване, Буква Г: „Други основания за изключване, които могат да бъдат предвидени в националното законодателство на възлагащия орган или възложителя на държава членка“, полето „Прилагат ли се специфичните национални основания за изключване“.*

Отговор „не“ се отнася за всички обстоятелства. При отговор „да“ лицето трябва да посочи конкретното обстоятелство, както и евентуално предприетите мерки за надеждност.

*Национални основания за отстраняване са:*

* *осъждания за престъпления по чл. 194 – 208, чл. 213а – 217, чл. 219 – 252 и чл. 254а – 255а и чл. 256 - 260 НК (чл. 54, ал. 1, т. 1 от ЗОП);*
* *нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);*
* *нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);*
* *наличие на свързаност по смисъла на пар. 2, т. 44 от ДР на ЗОП между кандидати/ участници в конкретна процедура (чл. 107, т. 4 от ЗОП);*
* *наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;*
* *обстоятелства по чл. 69 от Закона за противодействие на корупцията и за отнемане на незаконно придобитото имущество.“*

При участие на подизпълнители или използване капацитета на трети лица, за същите следва да не са налице горните национални основания за отстраняване от процедурата, като обстоятелствата трябва да бъдат декларирани от тях в Част III, Буква Г в ЕЕДОП.

2.11. Отстранява се от участие в процедурата:

2.11.1. Участник, който след покана от Възложителя и в определения в нея срок не е удължил срока на валидност на офертата си.

2.11.2. Участник, чието ценово предложение надвишава определената от Възложителя прогнозна стойност на поръчката.

2.11.3. Участник, който предложи срок за изпълнение на поръчката над определения от възложителя максимален срок за изпълнение.

1. **Деклариране на лично състояние и съответствие с критериите за подбор**
   1. Участникът декларира липсата на основанията за отстраняване и съответствие с критериите за подбор чрез представяне на ЕЕДОП. В него се предоставя съответната информация, изисквана от възложителя, и се посочват националните бази данни или публични регистри, в които се съдържа информация за декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация за тези обстоятелства служебно на възложителя.
   2. Когато изискванията по т. 2.1.1, 2.1.2. и 2.1.7. от Раздел II на Част Б се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по горепосочените точки се попълва в отделен ЕЕДОП за всяко лице или за някои от лицата. Когато в тези случаи се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.
   3. При поискване от страна на възложителя участниците са длъжни да представят информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и чл. 55, ал. 3 от ЗОП), независимо от наименованието на органите, в които участват или длъжностите, които заемат.
   4. Когато участник е обединение, което не е юридическо лице, отделен ЕЕДОП се попълва и подписва от всеки от членовете на обединението.

**РАЗДЕЛ III КРИТЕРИИ ЗА ПОДБОР НА УЧАСТНИЦИТЕ. МИНИМАЛНИ ИЗИСКВАНИЯ И ДОКУМЕНТИ ЗА ДОКАЗВАНЕ**

1. **КРИТЕРИИ ЗА ПОДБОР КЪМ ГОДНОСТТА (ПРАВОСПОСОБНОСТТА) ЗА УПРАЖНЯВАНЕ НА ПРОФЕСИОНАЛНА ДЕЙНОСТ.**

В настоящата обществена поръчка не са предвидени изисквания към годността (правоспособността) за упражняване на професионална дейност на участниците

1. **КРИТЕРИИ ЗА ПОДБОР КЪМ ФИНАНСОВОТО И ИКОНОМИЧЕСКОТО СЪСТОЯНИЕ НА УЧАСТНИЦИТЕ**

В настоящата обществена поръчка не са предвидени изисквания към финансовото и икономическото състояние на участниците.

1. **КРИТЕРИИ ЗА ПОДБОР КЪМ ТЕХНИЧЕСКИТЕ И ПРОФЕСИОНАЛНИ СПОСОБНОСТИ НА УЧАСТНИЦИТЕ:**
   1. **Опит в изпълнението на дейности с предмет и обем, идентични или сходни с тези на поръчката**

Участникът следва да е изпълнил минимум 1 (една) дейност с предмет и обем, идентичен или сходен с тази на поръчката за последните 3 (три) години от датата на подаване на офертата.

Под дейности с предмет и обем „сходни“ с тези на поръчката, следва да се имат следните дейности: доставка и монтаж в морска брегова зона на хидрографски/океанографски прибори/инструменти.

**Забележка:** *„Изпълнена“ е тази дейност, която е приключила в рамките на 3-годишния период от датата на подаване на офертата, независимо от датата на възлагането на дейността и резултатът от нея е надлежно приет от възложителя.*

**ДОКАЗВАНЕ: При подаване на офертата участниците попълват само съответния раздел в ЕЕДОП, част IV„Критерий за подбор”, буква В “Технически и професионални способности“, т.1б) с посочване на стойности, дати на които е приключило изпълнението, получатели и описание на дейността.**

**Преди сключване на договор за обществена поръчка, възложителят изисква от участника да представи документи по чл. 64, ал.1, т.2 ЗОП.**

* 1. **Изисквания към необходимите за изпълнение на поръчката инструменти, съоръжения и техническото оборудване**

***Минимални изисквания***: Участникът да разполага с подходящ за изпълнение на монтажните дейности плавателен съд, отговарящ на изискванията за плаване в българските териториални води.

**ДОКАЗВАНЕ: При подаване на офертата участниците попълват само съответния раздел в ЕЕДОП, Част IV, раздел В, т.9**

**Преди сключване на договор за обществена поръчка, възложителят изисква от участника да представи документи по чл. 64, ал.1, т.9 от ЗОП: Декларация за инструментите, съоръженията и техническото оборудване, които ще бъдат използвани за изпълнение на поръчката.**

При необходимост, с оглед законосъобразното провеждане на процедурата може да бъде приложена разпоредбата на чл.67, ал.5 от ЗОП.

1. **Използване на капацитета на трети лица**
   1. Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.
   2. Когато участник се позовава на капацитета на трети лица, той посочва тази информация в Част ІІ, Раздел В от ЕЕДОП.
   3. Участникът трябва да може да докаже, че ще разполага с техните ресурси, както и да представи документи за поетите от третите лица задължения.
   4. Третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване от процедурата.
   5. Всяко трето лице представя отделен подписан от него ЕЕДОП, в който попълва Част II, раздели А и Б, Част III, както и приложимите полета от Част IVoт ЕЕДОП.
   6. Възложителят изисква от участника да замени посоченото от него трето лице, ако то не отговаря на някое от условията по т. 4.4. по-горе.
   7. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 4.1., 4.3 и 4.4. по-горе.

**5. Допълнителни указания при попълване на ЕЕДОП**

5.1. В част II, Раздел А от ЕЕДОП, участниците посочват единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. Когато участник в обществена поръчка е обединение, което не е юридическо лице, в част II, Раздел А от ЕЕДОП на всеки от участниците в обединението се посочва съответната информация за останалите участници. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.

В случай че обединението не е регистрирано, договорът се сключва след като изпълнителят представи пред възложителя заверено копие от удостоверение за регистрация по БУЛСТАТ или еквивалентни документи, съгласно законодателството на държавата, в която обединението е установено.

5.2. В част II, Раздел Б от ЕЕДОП се посочват името/ната и адресът/ите на лицето/ата, упълномощено/и да представляват участника за целите на процедурата за възлагане на Обществената поръчка.

**РАЗДЕЛ ІV. Указания за изготвяне и подаване на офертите**

**1. Общи указания:**

1.1 Документите и данните в офертата се подписват само от лица с представителни функции по закон, съответно изрично упълномощения представител на обединението и/или специално упълномощени за това лица. В случай на специално упълномощаване се изисква да се представи нотариално заверено пълномощно за изпълнението на такива функции.

1.2. Всички документи, свързани с офертата, следва да бъдат на български език. Ако в офертата са включени документи и удостоверения/референции на чужд език, следва да са придружени с превод на български език.

1.3. В случаите, когато Възложителят не изисква изрично оригинал на документ, участникът може да представи копие от същия заверен от лицето с представителна власт и подпечатано с печата на участника (ако има печат).

1.4. По офертата не се допускат никакви вписвания между редовете, изтривания или корекции.

1.5.До изтичане на срока за подаване на офертите всеки участник в процедурата може да промени, допълни или да оттегли офертата си, като върху плика ясно се изписва следното: „Допълнение/Промяна на оферта, към вх. №….............”. Промяната или допълнението трябва да отговарят на изискванията и условията за представяне на първоначалната оферта. След крайния срок за подаване на офертите участниците не могат да променят офертите си.

**2.Документи за участие**

Всеки участник трябва да представи в запечатана непрозрачна опаковка:

2.1. **Папка №1**, която съдържа:

2.1.1.Опис на представените документи – **Образец №1**

2.1.2. Единен европейски документ за обществени поръчки (ЕЕДОП) - Образец №2 за участника, подписан от всички лица по чл. 40, ал. 1 от Правилника за прилагане на ЗОП (ППЗОП), в съответствие с изискванията на закона и условията на възложителя, а когато е приложимо - ЕЕДОП от всеки участник в обединение, което не е юридическо лице, от всеки подизпълнител и от всяко трето лице, чиито ресурси ще бъдат ангажирани в изпълнението на поръчката.

**В изпълнение на чл. 67, ал. 4 от Закона за обществените поръчки, считано от 01.04.2018 г. Единният европейски документ за обществени поръчки /ЕЕДОП/ се предоставя в електронен вид по образец, утвърден с акт на Европейската комисия. Участниците задължително предоставят ЕЕДОП в електронен вид, като той трябва да бъде цифрово подписан и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.**

***\*Забелжка: Към документацията е представен ЕЕДОП в “.doc” формат. След попълване на ЕЕДОП, файлът следва да се конвертира в нередактируем формат и трябва да бъде подписан с квалифициран електронен подпис на лицето/лицата по чл. 40 от ППЗОП.***

Участниците могат да използват въможността по чл. 67, ал. 3 ЗОП, когато е осигурен пряк и неограничен достъп по електронен път до вече изготвен и подписан електронно ЕЕДОП. В тези случаи вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.

Когато е приложимо към ЕЕДОП се прилагат:

1. документи за доказване на предприетите мерки за надеждност;

2. Договр за обединение (в случай, че участникът е обединение)

**Указания за представяне на ЕЕДОП:**

- В ЕЕДОП се предоставя информацията, изисквана от възложителя, и се посочват данни относно публичните регистри, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация;

- Участник (икономически оператор), който участва самостоятелно в обществената поръчка и не използва капацитета на трети лица и подизпълнители, за да изпълни критериите за подбор, попълва и представя един ЕЕДОП. В случай на различие в декларираните обстоятелства, свързани с личното състояние или при необходимост от защита на личните данни, се попълва отделен ЕЕДОП за всяко или за някое от лицата по чл. 40, ал. 1 от ППЗОП. В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява участника (икономическия оператор).

- Участник (икономически оператор), който участва самостоятелно, но ще ползва капацитета на едно или повече трети лица, по отношение на критериите за подбор, представя отделен ЕЕДОП за всяко едно от третите лица. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях не следва да са налице основанията за отстраняване от процедурата. Участникът (икономически оператор) попълва Раздел В „Информация относно използването на капацитета на други субекти“ на част ІІ от ЕЕДОП. Ако полето е попълнено с „Да“ се представя ЕЕДОП надлежно попълнен и подписан от лицата по чл. 40, ал. 1 от ППЗОП, за третите лица. В ЕЕДОП се посочва информацията, изисквана съгласно раздел А и Б от част ІІ, попълва се част ІІІ „Основания за изключване“ и част ІV „Критерии за подбор“ само по отношение на ресурса, който се предоставя за използване.

- Участник (икономически оператор), който участва самостоятелно, но ще ползва един или повече подизпълнители, представя попълнен отделен ЕЕДОП за всеки един от подизпълнителите. Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват, и за тях не следва да са налице основания за отстраняване от процедурата. Участникът (икономически оператор) попълва Раздел Г „Информация за подизпълнители, чийто капацитет икономическият оператор няма да използва“ на част ІІ от ЕЕДОП. Ако полето е попълнено с „Да“ се представя ЕЕДОП за всеки подизпълнител надлежно попълнен и подписан от лицата по чл. 40, ал. 1 ППЗОП. В ЕЕДОП подизпълнителят/лите посочват информацията, изисквана съгласно раздел А и Б от част ІІ и попълват част ІІІ „Основания за изключване“.

2.2. **Папка №2** , която съдържа:

**- Техническо предложение** ***Образец 3*** *(в оригинал*), включващо:

а) предложение за изпълнение на поръчката

б) срок за изпълнение на поръчката

б) декларация за съгласие с клаузите на проекта на договор;

в) декларация относно срока на валидност на офертата;

Пълномощно в оригинал, когато лицето, което подписва офертата, не е законният представител на участника– нотариално заверено;

- Декларация по чл. 102 ал.1 от ЗОП - **Образец 4**

**Забележка: Участниците не могат да се позовават на конфиденциалност по отношение на предложенията от офертите им, които подлежат на оценка.**

**2.3. Отделен запечатан непрозрачен плик с надпис: „Предлагани ценови параметри“, който съдържа Ценово предложение на участника – Образец № 5**

**Важно: Ценовото предложение се поставя в отделен запечатан непрозрачен плик с надпис „ПРЕДЛАГАНИ ЦЕНОВИ ПАРАМЕТРИ“, който се поставя в общия плик с офертата. Извън плика, съдържащ ценовото предложение, участниците нямат право да представят информация за предлаганата от тях цена.**

Забележка: Участници, които по какъвто и да е начин са включили някъде в офертата си извън плика „Предлагани ценови параметри” елементи, свързани с предлаганата цена (или части от нея), ще бъдат отстранени от процедурата.

Разходите на участника, свързани с окомплектоването на офертата и предложението за участие в процедурата, както и заплатените такси за изготвяне на документацията са за негова сметка.

Участникът не може да има претенции за направените от него разходи, включително и при некласиране.

**РАЗДЕЛ V. ПОДАВАНЕ И ПРИЕМАНЕ НА ОФЕРТИ**

1.Документите, свързани с участието в процедурата и систематизирани съобразно посочените по-горе изисквания и указания, се подават от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адрес: гр. Варна, бул. Осми приморски полк №67А

2.Офертите трябва да бъдат получени от възложителя на посочения в т. 1 адрес, не по-късно от деня и часа, посочени в обявлението за обществената поръчка като краен срок за подаване. При промяна в датата, часа или мястото за отваряне на офертите участниците се уведомяват чрез профила на купувача най-малко 48 часа преди новоопределения час.

3.Ако участникът изпраща офертата чрез препоръчана поща или куриерска служба, разходите са за негова сметка. В този случай той следва да изпрати офертата така, че да обезпечи нейното пристигане на посочения от възложителя адрес преди изтичане на срока за подаване на офертите. Рискът от забава или загубване на офертата е за участника.

4.Възложителят не се ангажира да съдейства за пристигането на офертата на адреса и в срока, определени от него. Участникът не може да иска от възложителя съдействия като: митническо освобождаване на пратка; получаване чрез поискване от пощенски клон; взаимодействия с куриери или други.

5.Върху опаковката участникът поставя следния надпис:

|  |
| --- |
| ДО  Сдружение „АБЧО“  Ул. Осми Приморски полк №67А  Гр. Варна  ОФЕРТА ЗА ОБЩЕСТВЕНА ПОРЪЧКА С ПРЕДМЕТ:  …………………………………………………………………  Наименование на участника: ..................................  Участници в обединението (когато е приложимо):  Адрес за кореспонденция, телефон: .......................  Факс и електронен адрес (по възможност): …………………… |

6.Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Тези обстоятелства се отбелязват във входящия регистър.

7. Ако към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат във входящия регистър на възложителя. Възложителят не приема за участие в процедурата и връща незабавно на участниците оферти от лица, които не са включени в списъка.

8.За получените оферти при възложителя се води регистър, в който се отбелязват:

* подател на офертата;
* номер, дата и час на получаване;
* причините за връщане на офертата, когато е приложимо.

9.При получаване на офертата върху опаковката се отбелязват поредният номер, датата и часът на получаването, за което на приносителя се издава документ.

10. Възложителят може или е длъжен да удължи срока за подаване на оферти при наличие на основание за това съгласно чл. 100, чл. 179 от ЗОП и чл. 28, ал. 5 от ППЗОП.

**РАЗДЕЛ VI. РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ И СКЛЮЧВАНЕ НА ДОГОВОР**

1. **Отваряне на офертите** 
   1. Разглеждането и оценката на офертите се осъществява от комисията, назначена от Възложителя.
   2. Офертите се отварят на датата, посочена в обявлението на обществената поръчка на публично заседание на което могат да присъстват участниците в процедурата или техни упълномощени представители, както и представители на средствата за масово осведомяване.
   3. Представител на участник се допуска след удостоверяване на неговата самоличност и представяне на съответното пълномощно.
   4. Присъстващите представители вписват имената си и се подписват в изготвен от комисията присъствен лист, удостоверяващ тяхното присъствие.
2. **Действия на комисията при отваряне на офертите** 
   1. Комисията отваря по реда на тяхното постъпване запечатаните непрозрачни опаковки и оповестява тяхното съдържание, като проверява за наличието на отделен запечатан плик с надпис „Предлагани ценови параметри“.
   2. Най-малко трима от членовете на комисията подписват техническото предложение и плика с надпис „Предлагани ценови параметри“.
   3. Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри“. С това публичната част от заседанието на комисията приключва и комисията продължава своята работа в закрито заседание.
3. **Подбор на участниците. Разглеждане и оценка на техническите предложения** 
   1. Комисията разглежда документите за съответствие с изискванията към личното състояние и критериите за подбор и съставя протокол.
   2. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по т. 3.1 и изпраща протокола на всички участници в деня на публикуването му в профила на купувача.
   3. В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти.
   4. Възможността по т. 3.3 се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на Възложителя, когато това не води до промяна на техническото предложение.
   5. Когато промените по т. 3.3 се отнасят до обстоятелства, различни от посочените по чл. 54, ал. 1, т. 1, 2, новият ЕЕДОП може да бъде подписан от едно от лицата, които могат самостоятелно да представляват кандидата или участника.
   6. След изтичането на срока по т. 3.3 комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.
   7. На всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.
   8. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.
   9. Комисията разглежда техническите предложения на допуснатите участници и проверява съответствието на предложенията с предварително обявените условия.
4. **Отваряне на ценовите оферти** 
   1. Датата, часът и мястото на отваряне на ценовите предложения се обявява чрез съобщение в профила на купувача не по-късно от два работни дни преди датата на отваряне.
   2. На отварянето могат да присъстват лицата по т. 1.1 от настоящия раздел. Комисията обявява резултатите от оценяването на офертите по другите показатели, отваря ценовите предложения и ги оповестява.
   3. Комисията не отваря ценовото предложение на участник, чието техническо предложение не отговаря на предварително обявените условия.
5. **Оценка на офертите и класиране на участниците** 
   1. Комисията класира подадените оферти съобразно определения от Възложителя критерии за възлагане.
6. **Сключване на договор** 
   1. След влизане в сила на решението за определяне на изпълнител, Възложителят отправя покана до участника, определен за изпълнител, за уговаряне на датата за сключване на договора.
   2. Преди сключване на договора избрания участник представя доказателства за заявеното съответствие с изискванията на възложителя за личното състояние и критериите за подбор, а именно:
7. Относно личното състояние – съгласно условията и въз основа на документите по чл. 58 от ЗОП;
8. Относно критериите за подбор – съгласно условията и въз основа на документите по чл. 60, 62 и 64 от ЗОП.
   1. Договорът се сключва при условията на чл. 112 от ЗОП.

**Раздел VII. Разяснения**

1. **Разяснения по условията на процедурата** 
   1. Лицата могат да поискат писмено от Възложителя разяснения по решението, обявлението и документацията за обществената поръчка до 5 дни преди изтичане на срока за получаване на офертите.
   2. Възложителят предоставя разясненията в 3-дневен срок от получаване на искането. В разясненията не се посочва лицето, направило запитването.
   3. Възложителят не предоставя разяснения, ако искането е постъпило след срока по т. 1.1.
   4. Разясненията се предоставят чрез публикуване на профила на купувача.
2. **Обмен на информация** 
   1. До приключване на процедурата за възлагане на обществената поръчка не се позволява размяна на информация по въпроси, свързани с провеждането й, освен по реда, определен в ЗОП, ППЗОП и в тази документация, между заинтересовано лице, участник или техни представители и: (1) органите и служителите на Възложителя, свързани с провеждането на процедурата; (2) органите, длъжностните лица, консултантите и експертите, участвали в изработването и приемането на документацията за участие, ако е приложимо.
   2. При промяна в посочения адрес и факс за кореспонденция, участниците са длъжни в срок до 24 часа надлежно да уведомят Възложителя.
   3. Неправилно посочен адрес или факс за кореспонденция или неуведомяване за промяна на адреса или факса за кореспонденция освобождава Възложителя от отговорност за неточно изпращане на уведомленията или информацията.

**Раздел VIII. Други условия**

1. **Обжалване** 
   1. Всяко решение на Възложителя в процедурата за възлагане на обществената поръчка до сключването на договора подлежи на обжалване относно неговата законосъобразност пред Комисията за защита на конкуренцията. На обжалване подлежат и действия или бездействия на Възложителя, с които се възпрепятства достъпът или участието на лица в процедурата.
   2. Жалба се подава до Комисията за защита на конкуренцията с копие до Възложителя, чието решение се обжалва.
   3. Производството по обжалване решенията на Възложителя, негови действия или бездействия протича по реда на чл. 196 и сл. от ЗОП.
2. **Срокове**

При изчисляване на сроковете във връзка настоящата процедура се прилагат разпоредбите на чл. 28 от ППЗОП.

1. **Други указания**

За неуредените въпроси в настоящата документация ще се прилагат разпоредбите на Закона за обществените поръчки и Правилника за прилагане на Закона за обществените поръчки.

**РАЗДЕЛ IX.** **ПРИЛОЖЕНИЯ/ОБРАЗЦИ НА ДОКУМЕНТИ**

1. **Методика за определяне на комплексната оценка на офертите *(Методиката за определяне на комплексна оценка на офертите e обособена в отделен видимо разграничим файл наименован „Методика за оценка“ – съгласно Методическо указание на АОП с рег. №МУ-1 от 04.01.2018 г. на Изпълнителния директор на АОП.)***
2. **Техническа спецификация -  *отделен видимо разграничим файл наименован „Техническа спецификация“ – съгласно Методическо указание на АОП с рег. №МУ-1 от 04.01.2018 г. на Изпълнителния директор на АОП.)***
3. **Проект на договор - *отделен видимо разграничим файл наименован „Проект на договор“***
4. **Образци на документи: *отделен видимо разграничим файл наименован„Образци на документи“:***

* Образец 1 Опис на представените документи
* Образец 2 ЕЕДОП
* Образец 3 Техническо предложение
* Образец 4 Декларация по чл. 102 ал.1 от ЗОП
* Образец 5 Ценово предложение

1. Това са, както следва:

   а) при събирателно дружество - лицата по чл. 84, ал. 1 и чл. 89, ал. 1 от Търговския закон (ТЗ);

   б) при командитно дружество - неограничено отговорните съдружници по чл. 105 от ТЗ;

   в) при дружество с ограничена отговорност - лицата по чл. 141, ал. 1 и 2 от ТЗ, а при еднолично дружество с ограничена отговорност - лицата по чл. 147, ал. 1 от ТЗ;

   г) при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от ТЗ;

   д) при командитно дружество с акции - лицата по чл. 256 във връзка с чл. 244, ал. 1 от ТЗ;

   е) при едноличен търговец - физическото лице - търговец;

   ж) при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран;

   з) в случаите по т.2.1.1 до т.2.1.7. - и прокуристите, когато има такива; когато лицето има повече от един прокурист, декларацията се подава само от прокуриста, в чиято представителна власт е включена територията на Република България;

   и) в останалите случаи, включително за чуждестранните лица - лицата, които представляват, управляват и контролират участника съгласно законодателството на държавата, в която са установени. [↑](#footnote-ref-1)
2. Лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи. [↑](#footnote-ref-2)